**Učebné osnovy**

|  |  |
| --- | --- |
| **Názov predmetu** | **Slovenský jazyk a literatúra** |
| **Časový rozsah výučby** | 5 hodín týždenne, spolu 165 vyučovacích hodín |
| **Ročník**  | šiesty |
| **Škola** (názov, adresa) | **Súkromná základná škola** **Oravská cesta 11****Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Charakteristika predmetu**

Slovenský jazyk v nižšom strednom vzdelávaní ZŠ zahŕňa jazykovú, slohovú a literárnu zložku. Jazyková a slohová zložka nie je vzájomne oddelená, je v kompetencii učiteľa určovať a upravovať si dotáciu hodín podľa podmienok v danej triede.

**Jazyková časť predmetu** sa zaoberá problematikou jazyka ako nástroja myslenia a komunikácie medzi ľuďmi. Jazyk je vnímaný ako potenciálny zdroj osobného a kultúrneho obohatenia človeka. Dobré zvládnutie jazykového učiva a najmä komunikačných a kognitívnych kompetencií (spôsobilostí) je považované za východisko kvalitnejších výsledkov celého školského systému a následnej schopnosti žiakov uplatniť sa na trhu práce a v súkromnom živote.

Vo vyučovaní jazyka je v popredí analýza a interpretácia textov/prejavov a tvorba vlastných textov/prejavov adekvátnych konkrétnej komunikačnej situácii.

Analýza a interpretácia jazykových prejavov poskytne žiakom priestor na sebauvedomenie. Dá šancu objaviť a následne prejaviť pozitívny vzťah k sebe a iným, nadobudnúť primeranú sebadôveru, schopnosť dokázať hodnotiť svoje prednosti i nedostatky, umožní dokázať vyjadrovať svoje pocity a hodnotiť svoj vlastný citový stav, dokázať hodnotiť svoje správanie a jeho dôsledky.

Cieľom je, aby si žiaci uvedomovali jazykovú a kultúrnu pestrosť v rámci Európy a sveta, ale aj v rámci jednotlivých sociálnych prostredí. Cez pochopenie významu jazyka pre národnú kultúru by mali dospieť k chápaniu odlišností, tolerancii a orientácii v multikultúrnom prostredí.

Komunikačná gramotnosť sa má cieľavedome budovať a rozvíjať vo všetkých vyučovacích predmetoch s ohľadom na ich špecifické potreby.

**Jazyková a slohová časť predmetu** rozvíja predovšetkým interaktívne využívanie komunikačných nástrojov. Veľa tém slúži aj na rozvoj sociálnej interakcie v rámci heterogénnych skupín a formovania autonómneho správania.

V usporiadaní predmetu sú v popredí komunikačné spôsobilosti a v úzadí sú jazykové pojmy (predovšetkým na ZŠ), t. j. jednostranná tendencia obsiahnuť „školskú podobu“ vednej disciplíny. Faktograficky presýtený obsah je zredukovaný v prospech aktivít žiakov, ktorí majú v čo najväčšom rozsahu interpretačno-hodnotiacim spôsobom pracovať s jazykovými komunikátmi. Najväčší akcent sa kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať ap.

Realizačná rovina vzdelávania sa priklonila ku konštruktivistickému prístupu k učeniu. Znamená to, že riešením úloh žiak sám prichádza na základe usmerňovaného zážitkového vyučovania na nové poznatky, ktoré vyučujúci systematizuje a zovšeobecňuje.

V rámci nižšieho stredného vzdelávania ZŠ sa pokračuje v komunikačnom a zážitkovom vyučovaní so zameraním na získavanie komplexných kompetencií:

|  |
| --- |
| **Komunikačné jazykové kompetencie** |
| Čítanie s porozumením | Písanie | Hovorenie |
| Spôsobilosti |
| I. Zamerať svoje čítanie podľa potreby | I. Vyjadriť myšlienky a informácie s rôznym cieľom pre špecifické publikum | I. Vyjadriť myšlienky a informácie s rôznym cieľom pre špecifické publikum |
| II. Pochopiť význam textu | II. Organizovať text z hľadiska kompozície | II. Organizovať a rozvíjať svoje myšlienky v súlade s komunikačnou situáciou |
| III. Zosúladiť štylistickú úroveň s cieľom písania a čitateľmi | III. Používať informácie a textové pasáže z iných zdrojov, napr. humorný príbeh a materiál z iných médií |
| III. Pochopiť formálnu stránku textu | IV. Štylizovať jednoduché vety a jednoduché súvetia |
| IV. Odlíšiť vetu a text | V. Používať informácie a textové pasáže z iných zdrojov, napr. humorný príbeh a materiál z iných médií | IV. Používať slovnú zásobu primeranú určitému cieľu komunikácie a publiku |
| VI. Transformovať texty z jedného žánru do druhého | V. Štylizovať jednoduché vety a jednoduché súvetia v texte |
| V. Pochopiť zmysel umeleckého a vecného textu vzhľadom na využitie | VII. Opakované čítanie a oprava konceptu textu so zameraním na gramatiku, interpunkciu a pravopis | VI. Rešpektovať jazykové pravidlá |
| VI. Pochopiť význam lexikálnych jednotiek | VIII. Revidovať a editovať koncept s využitím spätnej väzby od učiteľa a spolužiakov |
| IX. Rešpektovať jazykové pravidlá | VII. Využívať pri komunikácii jazykové a mimojazykové prostriedky |

Najväčší akcent sa kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať a pod. (V posledných dvoch ročníkoch ZŠ sa systematizujú jazykové pojmy do zatiaľ neúplného jazykového systému, ktorý sa dotvorí až na strednej škole.)

Jazyk je chápaný ako nástroj myslenia a komunikácie medzi ľuďmi, čo sa v jeho vyučovaní premieta do zámerného preferovania rozvoja komunikačných kompetencií, rozvíjaných v ostatných vyučovacích predmetoch s ohľadom na ich špecifické potreby. Obsah učiva je zredukovaný v prospech aktivít žiakov, ktorí majú v čo najväčšom rozsahu interpretačno - hodnotiacim spôsobom pracovať s jazykovými komunikátmi.

V **literárnej výchove** je primárnym rozvoj schopností žiaka poznávať svet a zmocňovať sa ho esteticko-umeleckými prostriedkami a úsilie odstrániť z vedomia žiaka presvedčenie o jedinečnosti a nenahraditeľnosti kognitívneho prístupu k svetu a smerovanie k pochopeniu špecifík, ktoré v poznávacom procese predstavuje estetické osvojovanie reality.

Obsahové osnovanie predmetu smeruje k rozvíjaniu čitateľských kompetencií, resp. súboru vedomostí, zručností, hodnôt a postojov zameraných na príjem (recepciu) umeleckého textu (čítanie, deklamácia, počúvanie), jeho analýzu, interpretáciu a hodnotenie. Najdôležitejším prvkom v tejto koncepcii literárnej výchovy je sústredenie dôrazu na čítanie ako všestranné osvojovanie umeleckého textu. Cieľom sa stáva rozvoj čitateľských schopností, ktoré ďaleko presahujú aspekt technického zvládnutia čítaného textu a smerujú k prijatiu jeho obsahu.

Členenie vzdelávacej oblasti podľa kľúčových jazykových kompetencií, t. j. podľa procesov, ktoré sa nimi rozvíjajú:

– **Počúvanie**

– **Komunikácia (hovorenie)** → s porozumením

– **Čítanie**

– **Písanie**

Vzdelávanie v danej vzdelávacej oblasti smeruje k utváraniu a rozvíjaniu kľúčových kompetencií tým, že vedie k:

– podpore sebadôvery každého žiaka,

– osvojeniu si vedomostí a nadobudnutých kompetencií, ktoré im umožnia vzdelávať sa po celý ich život a zaujať aktívne miesto v socio-kultúrnom prostredí,

– príprave všetkých žiakov tak, aby sa stali zodpovednými občanmi, schopnými podieľať sa na rozvoji demokratickej spoločnosti, pluralizme a kultúrnej otvorenosti,

– zaručeniu rovnakých šancí sociálnej emancipácie pre všetkých žiakov,

– pochopeniu vzdelávania v príslušnom jazyku, v ktorom sa odráža historický a kultúrny vývoj národa a zároveň ako významný zjednocujúci činiteľ národného spoločenstva a ako dôležitý prostriedok celoživotného vzdelávania,

– vnímaniu a postupnému osvojovaniu si jazyka ako bohatého mnohotvárneho prostriedku, k získavaniu a odovzdávaniu informácií, k vyjadrovaniu vlastných postojov a názorov,

– zvládnutiu základných pravidiel medziľudskej komunikácie daného kultúrneho prostredia a nadobudnutiu pozitívneho vzťahu k jazyku v rámci interkultúrnej komunikácie,

– nadobudnutiu vzťahov k slovesným umeleckým dielam, k vlastným čitateľským zážitkom, k rozvíjaniu svojho pozitívneho vzťahu k literatúre a k ďalším druhom umenia vychádzajúcich z umeleckých textov a rozvíjaniu svojich emocionálnych a estetických cítení a vnímaní,

– pestovaniu vedomia jazykovej príslušnosti k istému etniku, pocitu jazykovej príbuznosti a spolupatričnosti s inými etnikami prostredníctvom ovládania normy spisovného jazyka,

– viesť žiakov k zvyšovaniu jazykovej kultúry, ich verbálnych ústnych i písomných jazykových prejavov.

**Ciele vyučovacieho predmetu**

Cieľom vzdelávania v oblasti slovenského jazyka a literatúry je dosiahnuť takú úroveň rečových zručností, aby žiaci každú komunikatívnu situáciu zvládli z hľadiska štýlu, s príslušnou gramatickou a pravopisnou normou v ústnom i písomnom prejave.

**Eduka**č**né ciele predmetu *slovenský jazyk a literatúra***

|  |  |  |  |
| --- | --- | --- | --- |
| **Poznávacia (kognitívna) kompetencia** | **Komunika**č**ná kompetencia** | **Interpersonálna (sociálna) kompetencia** | **Intrapersonálna (osobnostná) kompetencia** |
| Spôsobilosť používať kognitívne operácie. | Spôsobilosť tvoriť, prijať a spracovať informácie. | Spôsobilosť akceptovať skupinové hodnoty a rozhodnutia. | Schopnosť vytvárať a reflektovať vlastnú identitu. |
| Spôsobilosť učiť sa sám aj v skupine. | Zručnosť vyhľadávať a odosielať informácie. | Schopnosť kooperovať v skupine. | Schopnosť vytvárať si vlastný hodnotový systém. |
| Spôsobilosť kritického myslenia. | Spôsobilosť formulovať svoj názor a argumentovať. | Schopnosť tolerovať odlišnosti jednotlivcov a skupín. | Schopnosť sebaregulácie a ochrany vlastného života. |
| Spôsobilosť formulovať a riešiť problémy. | Spôsobilosť verbálne a neverbálne vyjadriť vôľu a city | Schopnosť empatie. |  |
| Schopnosť tvorivého myslenia a spôsobilosť uplatniť jeho výsledky. |  |  |  |

**Cieľové kompetencie – jazyková zložka:**

**Poznávacie a rečové kompetencie**

1. Verejná prezentácia textu, verejný prejav
2. Pri ústnom prejave dodržiavať správne dýchanie, artikuláciu, spisovnú výslovnosť a správne uplatňovať suprasegmentálne javy.
3. Pri ústnom prejave primerane uplatňovať paralingválne javy.
4. Reprodukovať umelecký aj vecný text.

**Pamäťové, klasifikačné a aplikačné zručnosti**

1. Zapamätať si potrebné fakty a definície a vedieť demonštrovať ich znalosť.
2. Vysvetliť podstatu osvojených javov a vzťahov medzi nimi.
3. Na základe indukcie a zovšeobecnenia odvodiť charakteristiky nových javov.
4. Usporiadať známe javy do tried a systémov.
5. Aplikovať jazykovedné vedomosti na vecné a umelecké texty.
6. Pri písanom prejave aplikovať pravopisnú normu.

**Analytické a syntetické zručnosti**

1. Uskutočniť jazykovú analýzu textu a vytvárať jazykový systém.
2. Odlíšiť medzi sebou umelecký a vecný text.
3. Odlíšiť medzi sebou texty z hľadiska jazykového štýlu, slohových postupov a žánrov.

**Tvorivé zručnosti**

1. Vytvoriť vlastný text na základe dodržiavania stanoveného žánru, slohového postupu,

 jazykového štýlu.

1. Ústne prezentovať vlastný text.
2. Napísať krátky príbeh.
3. Dokončiť rozprávanie alebo neukončené prozaické dielo.
4. Zdramatizovať kratší prozaický alebo básnický text.

**Informačné zručnosti**

1. Používať jazykové príručky a slovníky, korigovať podľa nich vlastné texty.
2. Vyhľadávať, spracúvať a používať informácie z literárnych prameňov a internetu.

**Komunikačné zručnosti**

1. Adekvátne komunikovať s prihliadnutím na komunikačnú situáciu.
2. Vyjadrovať sa neverbálne a chápať neverbálnu komunikáciu.
3. Verejne prezentovať a obhájiť vlastný názor.

**Cieľové kompetencie – literárna zložka**

**Poznávacie a čitateľské kompetencie**

**Technika čítania a verejná prezentácia textu**

1. Plynulo čítať súvislý umelecký text, pri hlasnom čítaní správne dýchať, artikulovať a dodržiavať spisovnú výslovnosť.
2. Recitovať prozaické a básnické diela. Rešpektovať rytmickú usporiadanosť básnického textu, frázovať básnický aj prozaický text v zhode s vlastným chápaním jeho významu.
3. Čítať text postavy dramatického diela pri spoločnom dramatizovanom čítaní. Modulovať hlas podľa zmyslu textu.

**Pamäťové, klasifikačné a aplikačné zručnosti**

1. Zapamätať si potrebné fakty a definície a vedieť demonštrovať ich znalosť.
2. Vysvetliť podstatu osvojených javov a vzťahov medzi nimi.
3. Usporiadať známe javy do tried a systémov.
4. Aplikovať literárnovedné vedomosti na literárne texty s analogickou štruktúrou.

**Analytické a interpretačné zručnosti**

1. Prerozprávať obsah prečítaného diela.
2. Odlíšiť epické, lyrické a dramatické texty.
3. Vytvoriť dejovú osnovu prečítaného diela, vyhľadať kľúčové slová.
4. Určiť hlavné a vedľajšie postavy diela.
5. Abstrahovať a sformulovať hlavnú myšlienku prečítaného diela, vrátane lyrickej

 básne.

1. Analyzovať umelecký text po štylisticko-lexikálnej a kompozičnej stránke a určiť funkciu jednotlivých prvkov pre celkové vyznenie diela a podložiť svoje stanovisko argumentmi.

**Tvorivé zručnosti**

1. Zdramatizovať básnický alebo prozaický text.
2. Ilustrovať umelecký text.
3. Napísať kratší prozaický útvar, básnický text, scenár.
4. Inscenovať kratší dramatický text.

**Informačné zručnosti**

1. Orientovať sa v školskej a verejnej knižnici.
2. Pracovať s knižným fondom vo forme kartotéky a v elektronickej podobe.
3. Vedieť získať informácie z integrovaného informačného systému a internetu.
4. Budovať si vlastnú knižnicu.

**Obsah vzdelávania:**

Vzdelávací obsah tvoria tri oblasti:

 **Jazyková komunikácia**

**Komunikácia a sloh**

**Čítanie a literatúra**

V oblasti Jazyková komunikácia žiaci nadobúdajú schopnosti, vedomosti, zručnosti a kompetencie potrebné k osvojovaniu si spisovnej podoby slovenského jazyka.

V oblasti Komunikácia a sloh sa žiaci učia vnímať a chápať rozličné jazykové informácie, čítať s porozumením, kultivovane písať a rozprávať. Nadobúdajú kompetencie aj text analyzovať a kriticky hodnotiť.

Oblasť Čítanie a literatúra ponúka literárne vzdelávanie. Žiaci poznávajú prostriedky čítania, základné literárne druhy a žánre, získavajú také intelektuálne zručnosti, ktoré z nich robia vzdelaných čitateľov, ktorí v literatúre nachádzajú zábavu, poučenie, vedia sa v nej orientovať, intelektuálne a duchovne vzdelávať.

Obsahom SJL je:

* + pochopenie vzdelávania v slovenskom jazyku, v ktorom sa odráža historický a kultúrny vývoj národa a zároveň je významným zjednocujúcim činiteľom národného spoločenstva a dôležitým prostriedkom celoživotného vzdelávania
	+ vnímanie a postupné osvojovanie si jazyka ako bohatého mnohotvárneho prostriedku k získavaniu a odovzdávaniu informácií, vyjadrovania vlastných postojov a názorov
	+ pozitívny vzťah k jazyku v rámci interkultúrnej komunikácie
	+ zvyšovanie jazykovej kultúry verbálnych a písomných jazykových prejavov
	+ ovládanie pravopisnej normy spisovného jazyka
	+ nadobudnutie vzťahu k slovesným umeleckým dielam, vlastným čitateľským zážitkom

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| rozvíjať pozitívny vzťah k literatúre a ďalším druhom umenia vychádzajúcich z umeleckých textov a k rozvíjaniu vlastného emocionálneho a estetického vnímania a cítenia.**Jazyková zložka a sloh počet hodín: 99 h**

|  |  |
| --- | --- |
| **1. Úvodná hodina -** organizačné pokyny, obsah učiva 6. ročníka | **1 h** |
| **2. Opakovanie učiva 5. ročníka –** zvuková rovina a pravopis; významová rovina; morfológia… (delenie spoluhlások; spodobovanie; interpunkcia; synonymá, antonymá…; kompozícia rozprávania: úvod, jadro, záver; podstatné mená, prídavné mená, slovesá: gramatické kategórie, pravopis | **6 h** |
| **3. Zvuková rovina jazyka a pravopis** - prozodické vlastnosti reči: charakteristika, význam pri členení textu, komunikácii, pri dramatizácii textu | **6 h** |
| **4. Významová - lexikálna rovina** - termín slovná zásoba, jadro a okraj slovnej zásoby, členenie slovnej zásoby (neutrálne, citovo zafarbené slová…);tvorenie slov odvodzovaním; slovníky (druhy) | **12 h** |
| **5. Morfologická rovina jazyka** - podstatné mená (klasifikácia, gramatické kategórie, vzory, vokatív), prídavné mená (klasifikácia, gramatické kategórie, vzory); zámená (osobné, privlastňovacie); slovesá (klasifikácia, gramatické kategórie, zložený slovesný tvar); príslovky (charakteristika, pravopis, stupňovanie); predložky (väzba s pádom, vokalizácia); citoslovcia (charakteristika, pravopis) | **23 h** |
| **6. Syntaktická rovina** - jednoduchá veta (holá/rozvitá), vety podľa obsahu, hlavné vetné členy (vyjadrený/zamlčaný podmet, slovesný/slovesno-menný prísudok) | **12 h** |
| **7. Komunikácia a sloh -** úvodná hodina; dialóg, replika, verbálna/neverbálna komunikácia, gestikulácia, mimika, postoj, argument a protiargument; statický/dynamický opis; vnútorná/vonkajšia charakteristika; rozprávací slohový postup: stavba příběhu, ja/on rozprávač, priama reč v rozprávaní;  | **33 h** |
| **8. Záverečné opakovanie** – učivo 6. ročníka – podľa ISCED 2 | **6 h** |

**Literárna výchova počet hodín: 66 h**

|  |  |
| --- | --- |
| **1. Úvodná hodina –** organizačné pokyny, obsah učiva 6. ročníka | **1 h** |
| **2. Opakovanie učiva 5. ročníka** – literárne druhy;krátke formy ľudovej slovesnosti, povesť, rozprávka, legenda, komiks, encyklopédia | **3 h** |
| **3. Lyrika –** znaky poézie;báseň (vonkajšia kompozícia); detská populárna pieseň; balada (ľudová/umelá/sociálna); básnické umelecké prostriedky (metafora, personifikácia, epiteton, zdrobnenina, prirovnanie, rým) | **18 h** |
| **4. Epika –** znaky epiky; bájky (alegória, satira, mravné ponaučenie); báje: vyvodenie pojmu - rozdiel: bájka a báj, mytológia iných národov; literárne pojmy: román, poviedka, pásmo rozprávača, pásmo postáv, ja-rozprávanie, on-rozprávanie, umelecký jazyk; dobrodružná literatura - znaky  | **28 h** |
| **5.** **Dráma -** dramatické umenie: dialóg, monológ, dramatický konflikt, porovnanie – rozprávka filmová, divadelná, rozhlasová | **10 h** |
| **6. Záverečné opakovanie** – učivo 6. ročníka – podľa ISCED 2 | **6 h** |

 |  |

**Výchovno-vzdelávacie stratégie**

Vyučovanie slovenského jazyka v základnej škole z **psycholingvistického hľadiska** stavia na tvorivosti a detskej hre, na tvorení vlastného textu (hra s jazykom)

Zo **sociolingvistického hľadiska** savyučovanie slovenského jazyka orientuje na najčastejšie a veku primerané komunikačné situácie, ktoré sú ilustrované napr. na príkladoch textov v učebniciach, na videozáznamoch, precvičované formou dramatizácie textov či simulovania rozličných situácií.

Zo **systémového hľadiska** sa jednotlivé jazykové javy nepreberajú izolovane, ale vždy v súvislosti s inými jazykovými javmi, pričom sa berie do úvahy hierarchia jednotiek jazykového systému a jeho jednotlivých rovín. Rozlišuje sa centrum a periféria jazykových javov. Skúma sa forma a obsah jazykových jednotiek, gramatických kategórií, popri synchrónii sa v odôvodnených prípadoch upozorňuje aj na diachróniu jazykových javov. Dôraz sa pritom kladie na tie jazykové roviny, ktoré majú vyústenie v texte, t. j. na lexikálnu a syntaktickú rovinu. Posilňuje sa vyučovanie rečových prejavov, od reprodukcie textov sa postupne prechádza k tvorbe vlastných textov. Precvičuje sa ústna podoba rôzne uplatňovaná v jednotlivých štýloch či žánroch.

V oblasti štylistického uplatnenia jazykových prostriedkov sa prechádza na **spojenie jazykovej slohovej zložky** vyučovania slovenského jazyka do jedného celku. Od holého osvojovania si vedomostí o jazykových javoch sa tak prechádza k nácviku uplatnenia preberaného jazykového javu v praktickej komunikácii. Žiaci získavajú základné poznatky o súčinnosti slohových postupov a slohových útvarov. Pozornosť sa zameriava aj na štýly.

V oblasti jazykovej kultúry sa postupne prechádza od osvojovania si **zvukovej a pravopisnej normy k základom lexikálnej, morfologickej a syntaktickej normy a poznatkov z dejín jazyka a jazykovedy.** Vyučovací proces vyúsťuje do získavania poznatkov o primeranom štylistickom využívaní jednotlivých jazykových prostriedkov. Dôležitou zásadou vyučovania slovenského jazyka je, že sa nemá vyučovať metatext, ale text patriaci k rozličným štýlom, s uplatnením rozličných slohových postupov i jazykových i mimojazykových prostriedkov (čiže učivo má byť viazané na isté komunikačné situácie). Pri práci z textom sa žiaci k poznatkom o jednotlivých jazykových javov a o jazykovom systéme ako celku dopracúvajú metódou postupných krokov. Učiteľ ich vedie tak, aby sami vyčlenili z textu skúmaný jav, odhalili jeho podstatné znaky, našli súvislosti s inými jazykovými javmi, zaradili jazykový jav do jazykového systému. Ďalším krokom je tvorenie vlastného textu z analyzovaným javom, čím sa žiaci učia prakticky komunikovať a používať preberané jazykové javy. Až potom nasledujú cvičenia na zmechanizovanie hľadania a používania preberaného javu v texte, na určovanie jeho základných charakteristík. Záver tvorí zhrňujúce poučenie o preberanom jave, o jeho začlenení do širšej skupiny jazykových javov formou prehľadných tabuliek, grafov a pod.

Pri poučkách (definíciách, charakteristikách) nejde o doslovné memorovanie, ale o pochopenie podstaty, vysvetlenie a aplikáciu

Pri osvojovaní si jednotlivých jazykových javov a v ich bohatosti a vnútornej diferencovanosti sa uplatňuje induktívna metóda, jednotlivé varianty sa učia vždy na pozadí invariantu.

Precvičovanie jazykovo- štylistických osobitostí sa odporúča uskutočňovať v rozsahu žánrového vymedzenia v literatúre v danom ročníku.

Vyučovanie slovenského jazyka je založené **na komunikatívno–poznávacom princípe,** ktorý spočíva vo vyhľadávaní jednotlivých jazykových javov v rôznych typoch textov, v následnom usúvzťažnení, triedení a systematizovaní analyzovaných javov, ktoré vedie k istému zovšeobecnému poznatku o danom jave. Poučenie o preberanom jave a jeho začlenení do širšej skupiny javov sa môže robiť formou prehľadných tabuliek, grafov a pod. pri poučkách (definíciách, charakteristikách) nejde o doslovné memorovanie, ale o chápanie podstaty, vysvetlenie a aplikáciu. Dôležité je precvičovanie poznaného jazykového javu ktoré vyúsťuje do jazykovej praxe, čiže žiaci sa učia využívať poznaný a precvičený jazykový jav pri tvorení prvých vlastných textov.

 Vo vyučovaní sa uplatňuje princíp špirálovitosti a postupnosti, to znamená, že o preberaných jazykových javoch sa postupne pridávajú ďalšie poznatky, ktoré sa rozširujú do hĺbky.

**Stratégia vyučovania**

 Učiteľ využíva rozličné vyučovacie metódy (napr. heuristickú , analyticko- syntetickú atď.) a rozmanité formy práce. Ich výber a použitie závisí od konkrétnych podmienok pri rešpektovaní zásady primeranosti veku.

Významné miesto má samostatná práca žiakov s dôrazom na diferencovanosť úloh a individuálny prístup učiteľa k žiakom. Ďalej je to práca v dvojiciach či skupinách, ktorá ma byť účelná a má sa využívať funkčne. Je potrebné rozvíjať invenciu žiakov a využívať ich hravosť prostredníctvom didaktických hier. Dôsledne sa uplatňuje zásada názornosti, pričom sa okrem textu v učebnici či v pracovnom zošite, živého príkladu učiteľa , názorných pomôcok a jazykových príručiek využívajú akusticko- auditívne pomôcky a opticko- akustický kanál (televízia, video). Učiteľ využíva rozličné typy úloh a cvičení, motivuje žiakov v práci.

 Rozsah a obsah domácich úloh má byť účelný pri rešpektovaní zásady primeranosti veku, aby žiak nepísal domácu úlohu dlhšie ako 20 minút. Obsahovo by mali byť zamerané:

* + v jazykovej zložke na tie javy, ktoré sú náročné na vnímanie a je potrebné domáce precvičenie,
	+ v slohu buď na prípravu jazykového materiálu a nečisopisu (konceptu), alebo na upravenie konceptu na čistopis.

Pri písaní diktátov sa dodržiavajú didaktické zásady diktovania. Dôležitá je ústna analýza nedostatkov v diktáte. Je v právomoci učiteľa rozhodnúť, koľko nácvičných diktátov bude predchádzať kontrolnému diktátu (aj aký typ nácvičného diktátu to bude a akou formou sa bude realizovať).

Javy v slohovej výchove sa preberajú v súlade s jazykovými javmi a s využitím žánrovo- tematického osnovania v literatúre z dôrazom na rozvoj komunikačných zručností žiakov. Výber tém sa ponecháva na učiteľa, ktorý ma možnosť učivo aktualizovať a prispôsobovať podľa vlastného uváženia.

Klasifikované slohové písomné práce sa píšu v škole a predchádza im písomná príprava a práca s konceptom (odporúča sa používanie korektorských značiek, ktoré umožňujú efektívne využívať pracovný čas). Rovnako dôležitá je analýza nedostatkov v písomnej práci, ktorá sa spravidla robí aj pri neklasifikovaných písomných prácach. Pri ústnych jazykových prejavoch učiteľ upozorňuje na správnu výslovnosť, na správne slová/tvary slov, slovesné väzby, na štylistickú primeranosť výberu jazykových, parajazykových a extrajazykových prostriedkov.

|  |  |
| --- | --- |
| **Názov tematického celku** | **Stratégia vyučovania** |
| **Metódy a postupy**  | **Formy práce** |
| **Jazyk**Zvuková rovina jazyka a pravopis Významová/lexikálna rovinaTvarová/morfologická rovinaSyntaktická/skladobná rovinaKomunikácia a sloh | ***Všeobecno-didaktické metódy**** Informačno-receptívna metóda – úvod do nových tematických celkov (fakty, názvy, termíny, postupy...)
* Reproduktívna metóda – zručnosti a návyky (aplikovanie pojmov, vzťahov, zákonov, teórií...)
* Problémový výklad
* Heuristická metóda
* Výskumná metóda

***Konkretizácia**** Metóda demonštrovania a pozorovania
* Sokratovská metóda
* Prípadová štúdia
* Metóda riešenia úloh
* DITOR
* Kooperatívne vyučovanie
 | ***Metodické formy:***rozprávanie, výklad, opis, rozhovor, diskusia, plán postupu činnosti, ukážky riešenia úloh, samostatné štúdium, písomné práce, práca s IKT, tvorba vlastných prezentácií, práca s knihou, konzultácie, fiktívne situácie, projekty, sebahodnotenie, medzipredmetové vzťahy;***Sociálne formy:***frontálne, individuálne, skupinové vyučovanie***Organizačné formy:*** vyučovacia hodina, projekty, domáca práca, návšteva knižnice, múzea  |
| **Literatúra**PoéziaPrózaDráma |

**Prierezové témy v 6. ročníku**

|  |  |  |  |
| --- | --- | --- | --- |
| Prierezová téma | Predmet | Téma | Ďalšie aktivity v rámci Školského vzdelávacieho programu (osnovy) |
| Environmentálnavýchova | Slovenský jazyk a literatúra | Opis prírody v literárnych textoch, text o obrázkoch – les, text a diskusia – Kto sa stará o čistotu? | Zber papiera, celoročná separácia odpadu |
| Mediálna výchova | Slovenský jazyk a literatúra | Rozhlas, suprasegmentálne javy pri ústnom prejave | Záložka do knihy spája školy, medzinárodné literárno-výtvarné súťaže, projekty |
| Multikultúrna výchova | Slovenský jazyk a literatúra | Tvorba a príprava celoškolského projektuRealizácia celoškolského projektu | Korešpondencia s anglickou školou |
| Ochrana života a zdravia | Slovenský jazyk a literatúra | Text v učebnici – ťažkosti s letom do vesmíru, Čo je zdravé? | OČAP – v septembri a v júni, lyžiarsky výcvik, plavecký výcvik |
| Osobnostný a sociálny rozvoj | Slovenský jazyk a literatúra | Neverbálna komunikácia, argument, protiargument: diskusia na tému: peniaze a morálka… | Marec – mesiac knihy – aktivity v školskej knižnici, literárne a recitačné súťaže  |
| Regionálna výchova a tradičná ľudová výchova | Slovenský jazyk a literatúra | Tradičná ľudová kultúra: bohatstvo slovnej zásoby: charakteristika miestneho nárečia, pranostiky z nášho regiónu | Žilina – moje mesto - literárno-výtvarná súťaž; exkurzie: Mestské múzeum Rajec, Čičmany- ľudová architektúra |
| Tvorba projektu a prezentačné zručnosti | Slovenský jazyk a literatúra | Vyhľadávanie údajov a informácií na internete, zásady správneho vyjadrovania, prezentovania a prednášania | Súťaž o najzaujímavejšie podujatie školskej knižnice |
| Finančná gramotnosť | Slovenský jazyk a literatúra | Grafy – vedieť čítať grafy, pracovať s číselnými údajmi | Tvorba rozpočtu na školské výlety exkurzie |
| Dopravná výchova – výchova k bezpečnosti v cestnej premávke  | Slovenský jazyk a literatúra | Bezpečnosť na cestách | Kam sme cestovali cez prázdniny… |
| Globálne vzdelávanie | Slovenský jazyk a literatúra | Svet je plný zaujímavých ľudí, vecí… (Svetové osobnosti) | Debata: globálne problémy ľudstva |

**Základné učebné zdroje**

KRAJČOVIČOVÁ, J. – KESSELOVÁ, J.: *Slovenský jazyk pre 6.ročník základných škôl.* 2.vyd. Bratislava: SPN, 2011, 125 s. ISBN 978-80-10-02163-5

PETRÍKOVÁ, D.: *Literárna výchova pre 6.ročník základných škôl.* 1.vyd. Prievidza: Združenie EDUCO, 2010, 112 s. ISBN 978-80-89431-15-1

**Ďalšie učebné zdroje**

tlač, internet, televízia, rozhlas, film, divadlo, mimočítanková literatura, kultúrne podujatia,

besedy, exkurzie…

|  |  |
| --- | --- |
| Názov tematického celku | Stratégia vyučovania |
| Metódy | Formy práce |
| Opakovanie učiva z 5. ročníka | Rozhovor, hry | Skupinová, individuálna práca |
| Zvuková stránka jazyka | Induktívny rozhovor, výklad, hry, | Práca vo dvojiciach, skupinová práca |
| Významová rovina jazyka | Vysvetľovanie, výklad, práca so slovníkmi, hra | Práca vo dvojiciach, individuálna práca |
| Tvaroslovná stránka jazyka | Výklad, dialóg, vysvetľovanie | Skupinová práca, samostatná práca |
| Skladba | Induktívny rozhovor, hry, scénky | Projekt, skupinová práca |
| Sloh | Riadený rozhovor, stručná a voľná reprodukcia, tvorivé úlohy | Skupinová práca, samostatná práca |
| Poviedka | Práca s textom, výklad, tvorivé úlohy, hry | Skupinová práca, samostatná práca |
| Populárna pieseň | Práca s textom, reprodukcia textu,  | Skupinová, samostatná práca |
| Bájka | Práca s textom, riadený rozhovor výklad, dialóg | Skupinová, samostatná práca |
| Báj | Práca s textom, dialóg | Skupinová a individuálna práca |
| Dobrodružná literatúra | Práca s textom, dialóg | Skupinová a samostatná práca |
| Krátke formy ĽS | Práca s textom, s encyklopédiami | Samostatná a skupinová práca, projekt |
| Rozhlasová rozprávka,  | Práca s textom, s materiálom na výboru bábok | Skupinová práca, príprava bábkového divadla |

**Hodnotenie a klasifikácia žiakov**

 Budeme dbať na to, aby sme prostredníctvom hodnotenia nerozdeľovali žiakov na

úspešných a neúspešných.

 Pri hodnotení učebných výsledkov žiakov so špeciálnymi výchovno-vzdelávacími

potrebami sa bude brať do úvahy možný vplyv zdravotného znevýhodnenia žiaka na jeho

školský výkon.

 Budeme odlišovať hodnotenie spôsobilostí od hodnotenia správania.

**Spôsoby hodnotenia**

* slovné hodnotenie, písomný prejav, zapojenosť do súťaží, projektov, aktivita

**Formy hodnotenia**

* písomné práce, testy, diktáty, recitácia, čítanie s porozumením, technika čítania,

 vlastná tvorba , prezentácia vlastnej tvorby a projektov.

**Počet a zameranie kontrolných diktátov v 6. ročníku ZŠ**

* počet: 5
* zameranie: vstupný diktát - opakovanie 5. ročník, tvorenie slov, zvieracie privlastňovacie prídavné mená, slovesá, výstupný diktát

**Počet a zameranie kontrolných slohových prác v 6. ročníku ZŠ**

* počet: 2
* zameranie: statický opis, rozprávanie s priamou rečou

Pre hodnotenie vedomostí žiakov platia stupnice:

**Kritéria hodnotenia diktátov podľa stupnice:**

0 -1 chyba ........1
      2 - 3 chyby .......2
     4 - 7 chýb .........3
     8 - 10 chýb .......4
    11 – viac chýb...5

**Ostatné predmety – jazyky:**

100 – 90% ......1

 84 –  75% .......2

 74 –  50% .......3

 49 – 30%  .......4

 29 –   0%  .......5

**Hodnotenie projektov**

|  |
| --- |
| **Kritériá hodnotenia projektov** |
| Použitie audiovizuálnej techniky /počítač, dataprojektor/ | +3 | +2 | +1 | -1 | -2 | -3 |
| Použitie literatúry /min.2 zdroje z internetu a min. 1 knižný titul/ | +3 | +2 | +1 | -1 | -2 | -3 |
| Samostatnosť prejavu /ide o prezentáciu projektu: žiak číta, alebo sprevádza výkladom svoj projekt?/ | +3 | +2 | +1 | -1 | -2 | -3 |
| Použite textu v prezentácii /pojmovosť vyjadrenia alebo množstvo textu v ktorom sa stráca prehľadnosť témy/ | +3 | +2 | +1 | -1 | -2 | -3 |
| Použitie obrázkov v prezentácii /sprevádzajú text, alebo sú len ilustráciou?/ | +3 | +2 | +1 | -1 | -2 | -3 |
| Použitie animácií v prezentácii | +3 | +2 | +1 | -1 | -2 | -3 |
| Obsahové dodržanie témy | +3 | +2 | +1 | -1 | -2 | -3 |
| Interaktívnosť prezentácie /preklikávanie, možnosť vstupu aktívnou činnosťou žiakov/ | +3 | +2 | +1 | -1 | -2 | -3 |
| Dĺžka trvania /5-10 min. tak aby to nebolo príliš rýchle a naopak, aby to žiakov nenudilo/  | +3 | +2 | +1 | -1 | -2 | -3 |
| Celkový dojem | +3 | +2 | +1 | -1 | -2 | -3 |